88 



styrrede ved talrige Forkastninger, saa at Hældningen selv inden for 

 sammenhængende Omraader er meget varierende; Forekomsterne er 

 i Reglen temmelig ubetydelige, og da nogle af Aflejringerne er Fersk- 

 vandsdannelser og andre marine, har det hidtil end ikke været mu- 

 ligt at opstille en Zoneinddeling, der omfatter blot Flertallet af de 

 kendte Forekomster. En Del af disse vil blive behandlede efter den 

 Alder, som maa anses for al være den sandsynligste, men adskillige 

 kan kun omtales efter deres geografiske Beliggenhed. 



Til Sammenligning frembyder sig først og fremmest de jævn- 

 aldrende Dannelser i Skaane. Her har man som ældste Afdeling 

 Kägerödsgruppen, hvori man ikke har fundet Forsteninger, og hvis 

 Alder man af stratigrafiske Grunde har bestemt til Mellemste Keuper. 

 De kulførende Dannelser i Skaane regnes for Yngste Trias, Ræt, og 

 Ældste Jura, Lias; i Reglen sammenfattes de under Benævnelsen 

 Ræt- Lias. Dette har ogsaa for Bornholm sin fulde Berettigelse, 

 hvorfor denne Fællesbetegnelse vil blive benyttet her. Den ældre 

 Del er Ferskvandslag med Kullag og Landflora; i den yngre Del 

 spiller derimod Stranddannelser med marin Fauna en stor Rolle. 

 I visse Henseender kan der for Bornholms Ræt-Lias paavises nær 

 Overensstemmelse med Forholdene i Skaane; i andre Henseender 

 raader der stor Ulighed. 



Paa Bornholm forekommer der ældre mesozoiske Dannelser i et 

 næsten sammenhængende Bælle langs Kysten fra Hasle forbi Rønne 

 til Læsaa og mellem Læsaa og Grødby Aa; længere mod SØ findes 

 en lille Rest af Jura Lerarter V for Øle Aas Munding, og endelig 

 ligger der ved Salene V for Gudhjem paa Stranden ved Foden af 

 Granitklipperne en lille, nedsænket Flage. 



Kun paa et Sted har man iagttaget Underlaget for disse Dan- 

 nelser, nemlig ved Kaolinforekomsterne 0 for Rønne; disse er om- 

 talte S. 37 — 40; her skal blot fremhæves, at de organiske Levninger, 

 som er fundne i de Lag, der ligger umiddelbart oven paa Kaolinen, 

 ikke giver noget Holdepunkt for en nøjere Aldersbestemmelse af disse 

 Dannelser eller for deres Plads inden for det bornholmske Ræt-Lias. 



Beskrivelse af Forekomsterne. 



Dannelserne paa Sydkysten fra Lille Aa til Læsaa. 1 ) 

 At der begyndes med denne Strækning, skyldes, at de her fore- 

 kommende Dannelser er bleven sammenlignede med Kägerödsgruppen 

 i Skaane og derved henførte til Keuper og regnede som den ældste 

 Del af de ældre mesozoiske Dannelser paa Bornholm. 



) Forholdene er ogsaa omtalte i D. G. U. II R. Nr. 10. S. 31-34. 



